**Lankstinukas Nr. 1 - CIVILINĖ TEISINĖ PAGALBA**

|  |
| --- |
| **Civilinė teisinė pagalba - valstybės apmokama tarnyba, teikianti teisines konsultacijas ir teisinę pagalbą civilinių bylų atvejais žmonėms, kurie neišgali patys susimokėti teisininkams.**  **Norint gauti teisinę pagalbą bei konsultacijas:**   1. **Jūsų teisinė problema turi būti atitikti civilinės teisinės pagalbos kriterijus** 2. **Privalote turėti mažiau nustatytos ribos pajamų ir turto, atsižvelgus į tam tikrus atskaitymus** 3. **priklausomai nuo jūsų bylos, jei norite pasinaudoti civiline teisine pagalba, jūsų byla turi atitikti „bylos esmės kriterijus“. Pagrindinis bylos esmės kriterijus - įvertinti, ar asmuo, mokantis teisininkui savo lėšomis, apmokėtų bylos nagrinėjimo rinkliavas, ir jei teisininkas patartų asmeniui kelti bylą, žinant, kad jie susimokės už ją patys.** |

1. **Apie civilinę teisinę pagalbą**

**Kas yra teisinė pagalba bei konsultacijos:**

Civilinė teisinė pagalba ir konsultacijos - valstybės apmokama tarnyba, teikiama Teisinės pagalbos valdybos, kuri teikia teisines konsultacijas ir teisinę pagalbą civilinių bylų atvejais žmonėms, kurie neišgali patys susimokėti teisininkams.

**Kas yra teisinės konsultacijos?**

**Teisinės konsultacijos** - bet kokie advokato ar juristo pateikti patarimai žodžiu ar raštu. Taip pat įtraukiami kontaktai ir derybos su kita šalimi. Tai nelaikoma atstovavimu teisme ar specialios jurisdikcijos teisme.

**Kas yra teisinė pagalba?**

**Teisinė pagalba** - valstybės apmokamas advokato ar juristo atstovavimas teismo procese.

1. **Kas gali gauti civilinę teisinę pagalbą?**

**Kas gali gauti civilinę teisinę pagalbą ir teisines konsultacijas?**

Ne visi asmenys gali gauti civilinę teisinę pagalbą ir teisines konsultacijas. Privalote atitikti tris pagrindinius kriterijus:

1. jūsų teisinė problema turi būti atitikti civilinės teisinės pagalbos kriterijus
2. privalote turėti mažiau nustatytos ribos pajamų ir turto, atsižvelgus į tam tikrus atskaitymus
3. priklausomai nuo jūsų bylos, jei norite pasinaudoti civiline teisine pagalba, jūsų byla turi atitikti „bylos esmės kriterijus“. Pagrindinis bylos esmės kriterijus - įvertinti, ar asmuo, mokantis teisininkui savo lėšomis, apmokėtų bylos nagrinėjimo rinkliavas, ir jei teisininkas patartų asmeniui kelti bylą, žinant, kad jie susimokės už ją patys.

**Kokiais teisiniais atvejais teikiama civilinė teisinė pagalba**

Civilinė teisė sietina su ginčais, kuriame dalyvaujate jūs ir kitas asmuo ar organizacija. Civiliniai ginčai klasifikuojami į „šeimos“ ar „ne šeimos“

**Šeimos** **reikalų** ginčai apima:

* santuokos nutraukimas
* su vaikais susiję ginčai
* Vaiko ir šeimos reikalų agentūros (Tusla) ieškiniai dėl vaiko globos ar jų priežiūros jūsų namuose

**Ne šeimos reikalų** ginčai apima:

* ieškiniai dėl žalos atlyginimo, susiję su jūsų sukeltomis traumomis
* ieškiniai dėl žalos atlyginimo, susiję su sutarčių pažeidimais
* turtiniai ginčai (bet negalime teikti teisinės pagalbos dauguma turtinių ginčių atvejais)
* ginčai su darbdaviu (bet negalime teikti teisinės pagalbos Darbovietės santykių komisijos ar Darbo teismo ieškinių nagrinėjimo atvejais)

**Kokiais teisiniais atvejais neteikiama civilinė teisinė pagalba?**

Civilinė teisinė pagalba neteikiama, jei esate kaltinamas baudžiamuoju teisės pažeidimu. Jei esate apkaltinta(s) padaręs (-usi) nusikaltimą, turite kreiptis į privačios praktikos advokatą ar kreiptis į teisėją dėl teisinės pagalbos pirmąją dieną, kai jūsų byla nagrinėjama teisme.

Be to, kai kuriais civiliniais bylų atvejais negalime teikti teisinės pagalbos, tokiais kaip šmeižtas (anksčiau žinoma kaip difamacija ar įžeidimas žodžiu), dauguma turtinių ginčų ar alkoholio licencijavimo teisiniais atvejais. Tačiau taikomos tam tikros išimtys. Galite kreiptis į mūsų teisinio centro specialistus, jei nesate tikra(s), kad civilinė teisinė pagalba būtų teikiama jūsų teisiniu atveju.

Teisinė pagalba neteikiama specialiosios jurisdikcijos teisme, išskyrus Tarptautinis apsaugos apeliacinių skundų tribunolas. Specialiosios jurisdikcijos teismu laikomas Darbo teismas ar Nuomos ginčų teismas, įsteigtas Gyvenamosios nuomos taryba. Teisinė pagalba neteikiama Apylinkės teismo bylose dėl smulkių ieškinių procedūros (dažnai neformaliai vadinama „smulkių ieškinių teismas“).

**Ar galiu gauti teisinę pagalbą, jei kreipiuosi tarptautinės apsaugos (prieglobsčio)?**

Teikiame specializuotą paslaugą asmenims, siekiantiems tarptautinės apsaugos (prieglobsčio), kad būtų suteikta pagalba ir konsultacijos dėl jų ieškinių. Esame parengę atskirą lankstinuką šiuo atveju.

**Kokios turi būti mano pajamos, kad galėčiau pasinaudoti teisinėmis paslaugomis?**

Jūsų gaunamos pajamos turi siekti ne daugiau kaip 18.000 eurų ir jūsų turimas kapitalas turi būti ne didesnis nei 100.000 eurų. Gaunamos pajamos - turima omenyje, kad nustatysime jūsų bendrąsias pajamas ar kapitalinį turtą ir tam tikrus atskaitymus. Esame parengę atskirą lankstinuką, kuriame pateikta smulkesnė informacija.

**Prašymo teikimas dėl teisinių paslaugų**

**Ką turiu daryti, kad gaučiau teisines konsultacijas ar teisinę pagalbą?**

Pirma privalote:

* pateikti prašymą teisės centrui;
* atlikus finansinę patikrą; ir
* sumokėjus įmoką.

**Kaip galiu kreiptis dėl teisinės pagalbos?**

Jei norite gauti teisinių paslaugų, prašymą galite pateikti kreipdamiesi žodžiu, raštu ar paskambinę mums į bet kurį iš mūsų šiame lankstinuke nurodytų teisinių centrų arba šį prašymą galite pateikti internetu: [www.legalaidboard.ie](http://www.legalaidboard.ie)

**Ką turiu daryti, kreipiantis dėl teisinių paslaugų?**

Privalote užpildyti **prašymo formą.** Šioje formoje privalote nurodyti, kodėl jums reikalingos teisinės konsultacijos ir (arba) pagalba.

Privalote pereiti pajamų patikrą:

* pateikti savo pajamų duomenis;
* pateikti kapitalo šaltinių, tokių kaip turtas, automobilis ar pinigai banko sąskaitose, duomenis. Būsto vertė nenurodoma.
* pateikti tam tikrų išlaidų duomenis, įskaitant jūsų mokamą pajamų mokestį, nuomos ar nekilnojamo turto įkeitimo mokėjimus ir vaikų priežiūros išlaidos.

Remiantis šiais duomenimis Valdyba nustatys jūsų „gaunamas pajamas“ ir jūsų „turimą“ kapitalą. Valdybos tinklapyje pateikta internetinė skaičiuoklė, padėsianti sužinoti, ar atitinkate finansinius kriterijus. Ši skaičiuoklė negarantuoja, kad atitinkate teisinių paslaugų finansinius kriterijus. Ji tik rekomendacinio pobūdžio.

**Ar gali kreiptis dėl teisinių paslaugų daugiau nei vienu teisiniu atveju ta pačia prašymo forma?**

Taip, bet jei jūsų prašymas sietinas su **šeimos reikalų ginčais.**

Jei norite kreiptis dėl teisinės pagalbos dėl kitų ne šeimos reikalų ginčių, privalote užpildyti atskirą prašymo formą kiekvienu teisiniu atveju.

**Ar turite smulkesnės informacijos, kaip teikti prašymą?**

Taip, esame parengę gairės, kaip užpildyti prašymo formą.

1. **Mokėjimas už civilinę teisinę pagalbą**

**Ar teisinės konsultacijos ir teisinė pagalba nemokama?**

Ne. Beveik visais atvejais, privalo sumokėti **įmoką** Valdybai, jei jums teikiama teisinės konsultacijos ir (arba) teisinės pagalbos.

Kai kuriais retais atvejais teisinė pagalba yra nemokama. Pranešime jums, ar ji būtų nemokama jūsų atveju.

**Kiek turėsiu mokėti?**

Jūsų įmoka už teisines konsultacijas bus nustatyta pagal jūsų gaunamas pajamas. Mažiausia įmoka už teisines konsultacijas siekia 30 eurų, o didžiausia - 150 eurų.

Jūsų teisinės pagalbos įmoka bus įvertinta pagal gaunamas pajamas ir turimą kapitalą. Minimali teisinės pagalbos įmoka gali siekti 130 eurų.

Teisės centro specialistai nurodys jums faktinę įmoką, kurią turėsite sumokėti.

Jei teisinės pagalbos kreipiatės tais atvejais, kai ieškinį teismui teikia Vaiko ir šeimos reikalų agentūra ([„Tusla“](http://www.tusla.ie/)) dėl jūsų vaikų globos ar priežiūros, jums nereikės mokėti jokių įmokų.

Jei prašymą dėl teisinės pagalbos teikiate buitinio smurto atvejais, jums nereikės mokėti jokių įmokų tokiu atveju, jei prašymas dėl buitinio smurto gynimo priemonės yra ieškinys teikiamas Apylinkės teismui.

**Ar man reikės mokėti kokias nors įmokas vėliau?**

Baigus nagrinėti bylą, kai kuriais atvejais, jums gali tekti grąžinti Teisinės Pagalbos Valdybai dalį ar visas išlaidas, kurios buvo patirtos teikiant minėtą teisinę pagalbą. Jei jums suteikiama teisinė pagalba jums pateikus tokį prašymą, jūsų advokatas aptars aplinkybes, kaip tai bus daroma ir tokia bus taikoma procedūra.

1. **Kita informacija**

**Ar teisinių paslaugų teikimas gali būti nutrauktas?**

Jei pateikėte prašymą dėl teisinių paslaugų, tikimasi, kad Valdybai, savo advokatui pateiksite teisingą informaciją ir elgsitės priimtinai visą laiką, kol bendradarbiausite su Valdyba ir savo advokatu. Pateikus klaidinančią informaciją ar netinkamai elgiantis, teisinių paslaugų teikimas jums gali būti nutrauktas ir privalėsite padengti visas jums suteiktų teisinių paslaugų išlaidas.

Jei pateiksite klaidinančios informacijos finansinės būklės atveju, galime padidinti įmoką už teisinę pagalbą, jos nenutraukdami.

**Kas atsitiks, kai teisinės paslaugos nebeteikiamos?**

Kai teisinės paslaugos nebebus teikiamas, pranešime apie tai jums raštu. Jums bus grąžinti visi originalūs dokumentai ir užbaigta byla.

Praėjus nustatytam terminui, užbaigtos bylos bus sunaikintos pagal Teisinės pagalbos valdybos politikos reikalavimus.

Galite **pakartotinai teikti prašymą** dėl teisinių paslaugų teikimo bet kuriuo metu dėl susijusių ar kitų teisinių atvejų.

Jei ketinate pateikti prašymą dėl teisinių paslaugų, galbūt norėsite susipažinti su kitais Valdybos paruoštais lankstinukais, įskaitant informaciją apie prašymo dėl teisinių paslaugų teikimo ir finansinių tinkamumo kriterijų.

**Kontaktiniai duomenys**

Bendroji informacija apie paslaugas ir finansinės atitikties kriterijus teikiama bet kuriame teisės centre ar:

**Buveinėje:** „Legal Aid Board“ (Teisinės pagalbos valdyba), Quay Street, Cahirciveen, Co. Kerry, V23 RD36.

Nemokamas telefonas: 1890 615200 Tel.: (066) 947 1000 Faksas: (066) 947 1035

Informacija ir **prašymo forma** taip pat prieinama Valdybos tinklapyje:

[**www.legalaidboard.ie**](http://www.legalaidboard.ie)

Teisinės pagalbos valdybos lankstinukai

|  |  |  |  |
| --- | --- | --- | --- |
| Lankstinukas Nr. 1 | Civilinė teisinės pagalba | Lankstinukas Nr. 9 | Kliento globa ir skundai  Skundai |
| Lankstinukas Nr. 2 | Gyvenimas skyrium | Lankstinukas Nr. 10 | Kaip užpildyti prašymą dėl teisinių paslaugų formos |
| Lankstinukas Nr. 3 | Skyrybos | Lankstinukas Nr. 11 | Teisinių paslaugų teikimo nutraukimas |
| Lankstinukas Nr. 4 | Negaliojimas | Lankstinukas Nr. 12 | Finansinis tinkamumas ir įnašai |
| Lankstinukas Nr. 5 | Išlaikymas | Lankstinukas Nr. 13 | Civilinė teisinė pagalba ir skundai išžaginimo ir kitų seksualinio smurto atvejais |
| Lankstinukas Nr. 6 | Buitinis smurtas | Lankstinukas Nr. 14 | Sugyventinių teisės |
| Lankstinukas Nr. 7 | Vaikų ir šeimos teisė | Lankstinukas Nr. 15 | Vaikų priežiūra |
| Lankstinukas Nr. 8 | Testamentai ir paveldėjimas | Lankstinukas Nr. 16 | Prašymai dėl advokato / juristo keitimo |
|  |  |  |  |